b'\n_START_ARTICLE_\nDaang Elliptical\n_START_SECTION_\nMga sangandaan\n_START_PARAGRAPH_\nAng Daang\xc2\xa0Elliptical ay nagsisilbing dulo ng pito sa mga pangunahing lansangan ng Lungsod Quezon. Ang mga lansangang ito ay:\n_START_SECTION_\nAbenida Commonwealth\n_START_PARAGRAPH_\nAng Abenida Commonwealth ay isang lansangang may labinwalong linya (pinakamalawak na lansangan sa Pilipinas) na papuntang mga distrito ng Holy Spirit, Balara, at Batasan. Isa din itong ruta patungong Novaliches at lalawigan ng Bulacan. Ito ang pinakaunang sangandaan ng Daang Elliptical. Karamihan sa mga sasakyan dito ay mula sa Abenida Commonwealth.\n_START_SECTION_\nAbenida Visayas\n_START_PARAGRAPH_\nAy isang daang walo ang mga linya na patungong distrito ng Project 6. Papunta ito sa Abenida Central, Abenida Kongresyonal, Abenida Tandang Sora, Abenida Luzon, at Abenida Mindanao. Matatagpuan malapit sa sangandaang ito ang mga opisina ng Kagawaran ng Pagsasaka (o DA) at Kagawaran ng Repormang Pansakahan (o DAR).\n_START_SECTION_\nAbenida North\n_START_PARAGRAPH_\nAy isang lansangang walo ang mga linya na papuntang North Triangle District at Triangle Park Industrial Center, kung saan matatagpuan ang mga pamilihan ang SM City North EDSA at Trinoma. Papunta ito sa hilagang bahagi ng EDSA na papuntang NLEx, Caloocan, at Monumento.\n_START_SECTION_\nAbenida Quezon\n_START_PARAGRAPH_\nAng Abenida Quezon ay\xc2\xa0isang lansangang walo ang mga linya na papuntang EDSA, Mabuhay Rotonda, at Maynila. Matatagpuan malapit sa sangandaang ito ang Ninoy Aquino Parks and Wildlife.\n_START_SECTION_\nAbenida East\n_START_PARAGRAPH_\nAy isang lansangang\xc2\xa0anim ang mga linya na papuntang East Triangle at EDSA. Ang daang ito ay papunta sa mga katimugang bahagi ng EDSA na papuntang Cubao, Mandaluyong, Makati, at Pasay. Matatagpuan dito ang ilan sa mga kilalang pagamutan tulad ng Philippine Heart Center, East Avenue Medical Center, at National Kidney and Transplant Institute, mga opisina ng pamahalaan (tulad ng sa\xc2\xa0Land Transportation Office o LTO), at pangunahing opisina ng Pangasiwaan ng Pilipinas sa Serbisyong\xc2\xa0Atmosperiko, Heopisiko, at Astronomiko (o PAGASA).\n_START_SECTION_\nKalye Maharlika\n_START_PARAGRAPH_\nPapunta ang kalyeng ito sa Abenida Commonwealth (sa pamamagitan ng Kalye Masaya pahilaga).\n_START_SECTION_\nAbenida Kalayaan\n_START_PARAGRAPH_\nAy isang lansangang anim ang mga linya na patungong mga distrito ng Kamias, Socorro, at Cubao.'